## Zakon o posebnom porezu na luksuzne proizvode (pročišćeni tekst)

### NN 136/2002 (21.11.2002.), Zakon o posebnom porezu na luksuzne proizvode (pročišćeni tekst)

# ODBOR ZA ZAKONODAVSTVO HRVATSKOGA SABORA

2202

Na
temelju članka 59. Poslovnika Hrvatskoga sabora, Odbor za zakonodavstvo
Hrvatskog sabora na 89. sjednici održanoj 14. studenoga 2002. godine, utvrdio
je pročišćeni tekst Zakona o posebnom porezu na luksuzne proizvode.

Pročišćeni
tekst Zakona o posebnom porezu na luksuzne proizvode obuhvaća Zakon o posebnom
porezu na luksuzne proizvode (»Narodne novine«, br. 105/99.) te njegove izmjene
i dopune objavljene u »Narodnim novinama«, br. 127/00. i 114/01. u kojima je
naznačeno vrijeme njihova stupanja na snagu.

Klasa:
410-19/01-01/13
Zagreb, 15. studenoga 2002.

Predsjednik
Odbora za zakonodavstvo
Hrvatskoga sabora
**Josip Leko, dipl. iur.,** v. r.

## ZAKON

### O POSEBNOM POREZU NA LUKSUZNE PROIZVODE (pročišćeni tekst)

I.
TEMELJNE ODREDBE

Članak
1.

(1)
Ovim se Zakonom uređuje plaćanje posebnog poreza na promet luksuznih proizvoda
koji se proizvode i prodaju na carinskom području Republike Hrvatske ili se
uvoze na to područje.

(2)
Posebni porez iz stavka 1. ovoga članka prihod je državnog proračuna.

II.
PREDMET OPOREZIVANJA

Članak
2.

Predmet
oporezivanja su sljedeći luksuzni proizvodi:

I. Nakit i srodni proizvodi:

1. kultivirani biseri obrađeni (osim nizanih,
uokvirenih i montiranih),

2. neindustrijski dijamanti obrađeni, neuokvireni i
nemontirani,

3. drago kamenja obrađeno, osim jednostavno piljeno i
grubo oblikovano (osim dijamanata),

4. nakit i dijelovi nakita od plemenitih metala
(uključujući i prevučene ili platinirane plemenitim metalima),

5. zlatarski ili filigranski proizvodi i njihovi
dijelovi od sreb­ra (uključujući prevučene
ili platinirane plemenitim metalima),

6. zlatarski i filigranski proizvodi od plemenitih
metala,

7. zlatarski i filigranski proizvodi i njihovi
dijelovi od obič­nih metala prevučeni ili platinirani plemenitim metalima,

8. proizvodi od plemenitih metala, prevučeni ili
platinirani plemenitim metalima,

9. proizvodi od prirodnih ili kultiviranih bisera,

10. prigodni kovani novac, uključujući i zlatni
novac, (koji nije zakonsko sredstvo plaćanja), numizmatički novac i zbirke
kovanica;

II. Satovi:

1. ručni, džepni i drugi osobni satovi, s kućištem
ili remenom od plemenite kovine ili od kovine prevučene plemenitim metalima,

2. remeni i narukvice za ručne satove i dijelove za
remene i narukvice od plemenitih kovina ili od kovina platiranih plemenitom
kovinom te od pozlaćene i posrebrene kovine;

III. Odjeća i obuća od krzna i od kože reptila,

IV. Pirotehnički proizvodi za vatromete,

V. Oružje:

1. revolveri i pištolji,

2. lovačke puške, sačmarice, uključujući i
kombinacije sač­marica i karabina;

VI. Ostalo:

1. bjelokost (slonovača), kornjačevina, koralji,
sedef, obra­đeni i proizvodi od tih materijala,

2. upaljači za cigarete (mehanički ili električni), džepni,
stolni i ostali od plemenitih kovina.

Članak 3.

Prometom proizvoda iz članka 2. ovoga Zakona smatra
se:

1. isporuka proizvoda koju obavi proizvođač i
uvoznik,

2. uzimanje proizvoda za vlastite potrebe,

3. manjak proizvoda.

III.
POREZNI OBVEZNIK

Članak 4.

(1) Porezni obveznik posebnog poreza na proizvode iz
članka 2. ovoga Zakona je pravna i fizička osoba - proizvođač i uvoznik tih
proizvoda.

(2) Proizvođačem iz stavka 1. ovoga članka smatra se
pravna i fizička osoba koja proizvodi (izrađuje) proizvode.

(3) Uvoznikom iz stavka 1. ovoga članka smatra se
osoba za čiji račun se proizvodi uvoze.

IV.
POREZNA OSNOVICA

Članak 5.

(1) Porezna osnovica za obračunavanje posebnog poreza
na promet luksuznih proizvoda je prodajna vrijednost proizvoda.

(2) Pod prodajnom vrijednosti iz stavka 1. ovoga
članka razumijeva se prodajna cijena bez poreza na dodanu vrijednost.

V.
VISINA POREZA

Članak
6.

Posebni
porez na promet proizvoda iz članka 2. ovoga Zakona, plaća se u visini od 30%
od porezne osnovice.

VI.
EVIDENCIJE

Članak
7.

Porezni
obveznik dužan je osigurati evidenciju o vrijednosti prodanih proizvoda, iznosu
porezne obveze i iznosu plaćenoga posebnog poreza na promet proizvoda iz članka
2. ovoga Zakona.

VII.
POREZNA OSLOBOĐENJA

Članak
8.

(1)
Posebni porez na promet luksuznih proizvoda ne plaća se:

1. na
izvoz proizvoda iz članka 2. ovoga Zakona koje izvozi porezni obveznik
(proizvođač) uz dokaz o izvozu (kopija izvozne carinske deklaracije s potvrdom
nadležne carinarnice da je obav­ljeno izvozno carinjenje i da su proizvodi
napustili carinsko područje Republike Hrvatske) i dokaz da je izvoz i naplata
obav­ljena u skladu s propisima o vanjskotrgovinskom i deviznom poslovanju,

2. na prodane proizvode iz članka 2. stavka 5. točke
1. ovoga Zakona tijelima državne vlasti, tijelima državne i lokalne uprave i
smouprave,

3. na privremeni uvoz proizvoda iz članka 2. ovoga
Zakona,

4. na prodaju proizvoda diplomatskim i konzularnim
pred­stavništvima i stranim međunarodnim organizacijama na osnovi uzajamnosti.

(2) Odredba iz stavka 1. ovoga članka provodi se na
način propisan za oporezivanje isporuka dobara porezom na dodanu vrijednost.

VIII.
NASTANAK POREZNE OBVEZE
I PLAĆANJE POREZA

Članak 9.

Obveza obračunavanja posebnog poreza na promet
luksuznih proizvoda nastaje:

1. u trenutku isporuke proizvoda kupcu,

2. za uvezene proizvode, uključujući i uvoz preko
carinskog skladišta u trenutku isporuke proizvoda kupcu,

3. u trenutku uzimanja proizvoda za vlastitu krajnju
po­trošnju,

4. u trenutku utvrđivanja manjka.

Članak 10.

Porezni obveznik plaća posebni porez na promet
luksuznih proizvoda u roku od 10 dana po isteku kalendarskog mjeseca u kojemu
je nastala porezna obveza.

IX.
NADZOR

Članak
11.

Pravilnost
primjene ovoga Zakona nadzire Carinska uprava.

X. PRAVNA SREDSTVA

Članak 12.

(1) Glede žalbenog postupka, obnove postupka,
zastare, ob­računavanja, naplate i povrata posebnog poreza na luksuzne
proizvode te vođenja prekršajnog postupka, primjenjuju se odred­be Općega
poreznog zakona.

(2) Iznimno od odredbe stavka 1. ovoga članka, u
postupku naknadnog obračuna posebnog poreza na luksuzne proizvode postupa se
prema odredbama Carinskog zakona.

XI. OVLAŠTENJA

Članak 13.

Ovlašćuje se ministar financija da po potrebi donese
proved­bene propise za primjenu ovoga Zakona.

XII.
KAZNENE ODREDBE

Članak 14.

(1) Novčanom kaznom od 4.000,00 do 400.000,00 kuna
kaznit će se za prekršaj porezni obveznik:

1. ako ne plati posebni porez na luksuzne proizvode u
propisanom roku (članak 10.),

2. ako ne vodi evidenciju o prodanim proizvodima
(članak 7.),

3. ako ne popiše zalihe proizvoda i ne dostavi popis
nadležnoj ispostavi Porezne uprave (članak 15.).

(2) Novčanom kaznom od 1.000,00 do 10.000,00 kuna,
kaznit će se za prekršaj iz stavka 1. točke 1. i 2. ovoga članka i odgovorna
osoba poreznog obveznika.

XIII.
PRIJELAZNE ODREDBE

Članak 15.

Pravne i fizičke osobe koje na dan stupanja na snagu
Zakona o posebnom porezu na luksuzne proizvode (»Narodne novine«, br. 105/99.)
imaju na zalihi proizvode koji se oporezuju po tom Zakonu, dužni su popisati
zalihe i dostaviti popis nadležnoj ispostavi Porezne uprave u roku od 15 dana.

Članak 16.

Iznimno mjesečno izvješće za prosinac 2001. godine i
godišnje izvješće za 2001. godinu podnosi se nadležnoj ispostavi Porezne
uprave.

Pročišćeni tekst, NN 136/2002-2202